**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email](http://WWW.sepeilioupolis.gr/)[sepeilioupolis@yahoo.gr](mailto:info@sepeilioupolis.gr)[www.sepeilioupolis.gr](http://WWW.sepeilioupolis.gr/)

Ακομινάτου 6   και  Παπαφλέσσα ,  16346 Ηλιούπολη

**12-4-2020**

**Aρ.Πρ:116**

**ΠΡΟΣ: ΜΕΛΗ ΜΑΣ**

ΚΑΤΑΓΓΕΛΙΑ

Καταγγέλλουμε την καταστροφή και απώλεια των πανό φορέων της πόλης μας μαζί και του Συλλόγου Εκπαιδευτικών ΠΕ Ηλιούπολης «Μ. Παπαμαύρος», που είχαν αναρτηθεί με αφορμή την Παγκόσμια Ημέρα Υγείας, 7-4. Τα πανό εντάσσονταν στις δράσεις που πραγματοποίησαν φορείς σε όλη την Ελλάδα για να διεκδικήσουμε μέτρα στήριξης της υγείας του λαού αλλά και της παιδείας για ΟΛΑ τα παιδιά. Ως εκπαιδευτικοί σταθήκαμε και στεκόμαστε δίπλα στους μαθητές μας αλλά και πλάι στους υγειονομικούς για τη διεκδίκηση όλων εκείνων των μέτρων που θα σώσουν σήμερα και αύριο τις ζωές τις δικές μας, των οικογενειών μας αλλά και των συνανθρώπων μας! Πραγματικά μας προκαλεί περιέργεια τι είδους άνθρωποι είναι αυτοί που εναντιώνονται σε τέτοιου είδους αιτήματα.. τι και ποιον εξυπηρετούν οι πρακτικές τους; Αλλά και τι τελικά θέλουν; Μάλλον Υγεία και Παιδεία για λίγους.. Μάλλον θέλουν να φορτωθεί για ακόμη μία φορά ο λαός τα βάρη της πανδημίας, χωρίς να βγάλει άχνα..

**Δε θα τους κάνουμε τη χάρη!**

**Δυναμώνουμε τη φωνή μας για μέτρα προστασίας της Υγείας του Λαού, ισότιμη συμμετοχή ΟΛΩΝ των παιδιών στην εκπαίδευση και μέτρα προστασίας των δικαιωμάτων των εργαζομένων!**

**Για το Διοικητικό Συμβούλιο**

**Η ΠΡΟΕΔΡΟΣ Η Γ. ΓΡΑΜΜΑΤΕΑΣ**

**Χήρα Αγαθή Παρίντα Ηλέκτρα**